Document ID: 32008D0384

KOMISJONI OTSUS,
21. mai 2008,
millega muudetakse otsust 2005/622/EÜ, millega kiidetakse heaks kohustused, mida on pakutud seoses Ameerika Ühendriikidest ja Venemaalt pärit elektrotehnilisest räniterasest suundorienteeritud struktuuriga lehtvaltstoodete importi käsitleva dumpinguvastase menetlusega
(2008/384/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artikleid 8 ja 9,
olles konsulteerinud nõuandekomiteega,
ning arvestades järgmist:
A. EELNENUD MENETLUS
(1)
Määrusega (EÜ) nr 1371/2005 (2) kehtestas nõukogu lõplikud dumpinguvastased tollimaksud Ameerika Ühendriikidest ja Venemaalt pärit elektrotehnilisest räniterasest suundorienteeritud struktuuriga lehtvaltstoodete impordi suhtes.
(2)
Määrusega 2005/622/EÜ (3) kiitis komisjon heaks hinnakohustuse, mida pakkusid kaks koostööd tegevat eksportivat tootjat, kelle elektrotehnilisest räniterasest suundorienteeritud struktuuriga lehtvaltstoodete ekspordi suhtes ühendusse oli kehtestatud individuaalne tollimaks: USA äriühing AK Steel Corporation ja Venemaa äriühing Novolipetsk Iron and Steel Corporation (edaspidi „NLMK”).
B. OTSUSE 2005/622/EÜ KEHTETUKS TUNNISTAMINE
(3)
23. veebruaril 2007 algatas komisjon (4) osalise vahepealse läbivaatamise, mis piirdus kahe Venemaa eksportiva tootja NLMK ja Viz Stali dumpingumäära uurimisega.
(4)
Läbivaatamise tulemused, mis on sätestatud nõukogu määruses (EÜ) nr 435/2008, (5) näitasid, et praegu Venemaalt pärit elektrotehnilisest räniterasest suundorienteeritud struktuuriga lehtvaltstoodete impordi suhtes kehtivad meetmed tuleks kehtetuks tunnistada ja et kõnealust importi käsitlev menetlus tuleks lõpetada.
(5)
Eelnevat silmas pidades tuleks muuta komisjoni otsust 2005/622/EÜ, millega komisjon kiitis heaks NLMK võetud kohustuse, ning heakskiidetud NLMK kohustus tuleks tühistada,
ON TEINUD JÄRGMISE OTSUSE:
Artikkel 1
Käesolevaga tunnistatakse kehtetuks komisjoni otsusega 2005/622/EÜ heaks kiidetud äriühingu Novolipetsk Iron and Steel Corporation (NLMK) kohustus.
Artikkel 2
Komisjoni otsuse 2005/622/EÜ artikkel 1 asendatakse järgmisega:
„Artikkel 1
Käesolevaga kiidetakse heaks allpool nimetatud tootja pakutud kohustus seoses Ameerika Ühendriikidest pärit elektrotehnilisest räniterasest suundorienteeritud struktuuriga lehtvaltstoodete importi käsitleva praeguse dumpinguvastase menetlusega.
Riik
Äriühing
TARICi lisakood
AMEERIKA ÜHENDRIIGID
Toodab AK Steel Corporation, 703, Curtis Street, Middletown, Ohio
või
toodab AK Steel Corporation, 703, Curtis Street, Middletown, Ohio ja müüb AK Steel BV, Oosterhout, Madalmaad, esimesele sõltumatule importijana tegutsevale kliendile ühenduses.
A673”
Artikkel 3
Käesolev otsus jõustub päeval pärast selle avaldamist Euroopa Liidu Teatajas.
Brüssel, 21. mai 2008

Labels: 4
1
7
3
18